Liggaam op strand toe nie dié van Britse burger | Maroela Media
Liggaam op strand toe nie dié van Britse burger
Die vrou wie se liggaam Saterdag op 'n strand by Durban aangetref is, is nie 'n Britse burger soos voorheen vermoed is nie.
Maj. Thulani Zwane, woordvoerder van die polisie, het gesê Charmaine de Lange (53), wie se liggaam tussen Batterystrand en die gewilde Sun Coast Casino-strand aangetref is, is intussen deur haar dogter geëien. Sy is 'n Suid-Afrikaner en woon in Umbilo in Durban.
Sy het glo haar huis op 31 Desember verlaat en is dieselfde dag as vermis by die polisie aangemeld.
Maroela Media het vroeër berig die polisie het aanvanklik vermoed dat die oorledene 'n Britse burger is aangesien 'n Britse paspoort by die liggaam aangetref is. Zwane kon nie Maandag bevestig aan wie die paspoort behoort of hoe dit daar gekom het nie.
De Lange se liggaam is in 'n hurkposisie aangetref met geen ooglopende uitwendige beserings nie. "Die polisie vermoed geen gemene spel nie na aanleiding van bewysstukke wat by die liggaam en by haar huis gevind is," het Zwane gesê.
'2015-matriekuitslae sal voortbou op vorige jare se gebreke'
'Hou op matriekuitslae in koerante plaas'
Hoe kan die twee van SA burger en 'n Brit bymekaar gebring word. Is daar dan nie 'n foto in die paspoort nie?